Татарстанда пандемия аркасында дарулар фальсификатлары әйләнеше арткан.
2019 елда Эчке эшләр министрлыгы хезмәткәрләре теркәлмәгән препаратлар һәм медицина эшләнмәләре әйләнешенең өч фактын ачыклаган, хәзерге вакытта инде алты тапкырга күбрәк теркәлгән.
Татарстанда ел эчендә теркәлмәгән препаратлар һәм медицина эшләнмәләрен сатуның тугыз факты ачыкланды, бу узган ел күрсәткеченнән артып китә. Бу хакта "Татар-информ" мәгълүмат агентлыгында узган матбугат конференциясендә ТР буенча ЭЭМның Икътисади куркынычсызлык һәм коррупциягә каршы көрәш идарәсе башлыгы Дмитрий Козлов сөйләде.
"Агымдагы елда сәламәтлек саклау өлкәсендә барыннан да элек коронавирус инфекциясе белән бәйле вәзгыятьне исәпкә алып, эш көчәйтелде. Көн саен чаралар үткәрелә, атна саен җитәкчелеккә хәбәр ителә. Дару әйләнеше белән бәйле тугыз факт ачыкланды инде, ике кеше буенча судларның гаепләү карары булды ", - дип билгеләде спикер.
Узган ел Эчке эшләр министрлыгы хезмәткәрләре Татарстанда ялган дарулар һәм медицина әйберләре җитештерүнең өч фактын һәм аларның әйләнешенең шул кадәр үк очракларын ачыклаган.
2020 елда, мәсәлән, Түбән Кама районында вируска каршы популяр дару сатучыларны җинаять җаваплылыгына җәлеп иткәннәр. Тоткарлау вакытына караклар якынча 115 мең сумга урларга өлгергәннәр. Суд карары буенча бөтен контрафакт продукция юк ителде.
Республикага фальсификатны Мисыр һәм Төркиядән алып кайтканнар.
Дмитрий Козлов билгеләп үткәнчә, 2020 елда хокук бозулар препаратларга гына түгел, медицина әйберләренә дә кагылган. Ул республикада чын булмаган тестларны сату фактын искә төшерде.
Следите за самым важным и интересным в Telegram-каналеТатмедиа